Source: http://public.mkab.hu/dev/dontesek.nsf/0/E7F976C5B1034184C12584C90060C0AF?OpenDocument
Timestamp: 2020-05-30 03:24:55+00:00

Document:
IV/01503/2019
. IV/01503/2019
Első irat érkezett: 09/20/2019
Az ügy tárgya: A Kúria Pfv.V.20.950/2018/10. számú ítélete elleni alkotmányjogi panasz (jogalap nélküli gazdagodás)
Az indítványozó – az Abtv. 27. §-a alapján – a Fehérgyarmati Járásbíróság 2.G.20.031/2016/12. számú ítélete és a Kúria Pfv.V.20.950/2018/10. számú ítélete alaptörvény-ellenességének megállapítását és megsemmisítését kérte az Alkotmánybíróságtól.
Az indítványozó - perbeli felperes - jogalap nélküli gazdagodás iránt indított pert a perbeli alperes ellen több község által kialakítandó közös önkormányzati hivatal létrehozásának tárgyában. Az elsőfokú bíróság a keresetét elutasította alaptalan jogcímekre való hivatkozás miatt. A másodfokú bíróság megalapozottnak találta a felperes kérését és közbenső ítéletébe marasztalta és a jogalap nélküli gazdagodás szabályai szerinti fizetésre kötelezte az alperest. A Kúria a másodfokú döntést hatályon kívül helyezte és az elsőfokú ítéletet helybenhagyta.
Az indítványozó álláspontja szerint a bíróságok az eljárásuk során sértették a tisztességes eljáráshoz való jogát többek között azzal, hogy a Kúria felülvizsgálati és az alapeljárás felfüggesztésének kérelmét vizsgálat nélkül elutasította arra hivatkozva, hogy az nem lenne sikeres. A Kúria eljáró tanácsa az indítványozó szerint szabálytalanul volt megalapítva, így sértve a független és pártatlan bíráskodás követelményét. Kifejtette még, hogy az alperes jogszabálysértő tartalommal kérte a Kúriánál a felülvizsgálati eljárás lefolytatását, amelyet a Kúria ennek figyelmen kívül hagyásával helyt adott, így sérült a diszkrimináció tilalma. Előadta, hogy a Kúria több, az ügy szempontjából jelentős iratot figyelmen kívül hagyott és téves jogértelmezése miatt lett pernyertes az alperes. A döntést megfelelő indoklás sem kísérte, azt szükséges jogi érvekkel sem támasztották alá. Mindezen indokokra jelölte meg az indítványozó a jogállamiság és az Alaptörvény mindenkire kötelező erejének hiányát..
Fehérgyarmati Járásbíróság 2.G.20.031/2016/12. számú ítélete
Kúria Pfv.V.20.950/2018/10. számú ítélete

References: Kúria 
 Kúria 
 bíróság 
 bíróság 
 Kúria 
 Kúria 
 Kúria 
 Kúria 
 Kúria 

Kúria